**Nostalgii**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nostalgii

Porți în palme

urma chipului meu,

săpată acolo

din vremurile

când visul avea trup;

Nostalgia roade în suflet

ca o daltă

săpând în amintire

numele meu...

Trupul mi-e însemnat

cu atingerile tale

ca o hartă

a căutării de sine

din vremea când

îți cautai jumatatea

cu degete înfrigurate

în moliciunea caldă

a lutului meu...

Era o vreme

când izvorul cuvântului

răcoarea câmpiile iubirii

de soarele dogoritor

al dorințelor,

când noaptea lumina

căutările dintre noi

legând dorurile leagăn

de marginile timpului,

ca inimile noastre

să poată bate la unison

secundele.

Era o vreme

când ne aparțineam

ca două jumătăți

ale aceluiași întreg...

de Gabriela Mimi Boroianu

24.02.2016